Document ID: 31986D0163

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Απριλίου 1986
για την απόρριψη της έγκρισης ενός προγράμματος σχετικά με τη βελτίωση των συνθηκών μεταποίησης και εμπορίας των γαλακτοκομικών προϊόντων στη Δανία, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη δανική γλώσσα είναι το μόνο αυθεντικό)
(86/163/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,
Εκτιμώντας:
ότι, στις 6 Φεβρουαρίου 1985, η δανική κυβέρνηση ανακοίνωσε, βάσει του κανονισμού (ΕΟΚ) αριθ. 355/77, ένα νέο πρόγραμμα σχετικά με τη βελτίωση των συνθηκών μεταποίησης και εμπορίας των γαλακτοκομικών προϊόντων·
ότι το εν λόγω πρόγραμμα αφορά την ορθολογική οργάνωση και τον εκσυγχρονισμό των εγκαταστάσεων και των εξοπλισμών μεταποίησης και εμπορίας του γάλακτος, καθώς και την επέκταση των εγκαταστάσεων για την παραγωγή ορισμένων γαλακτοκομικών προϊόντων, με σκοπό την καλύτερη χρησιμοποίηση των δυνατοτήτων που υπάρχουν και την αύξηση του ρυθμού μεταποίησης των γαλακτοκομικών προϊόντων και μ' αυτόν τον τρόπο τη σταθεροποίηση των εισοδημάτων των παραγωγών· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι το νέο πρόγραμμα δεν αποδεικνύει την ύπαρξη κάποιας συμπληρωματικής και πρωταρχικής ανάγκης εκσυγχρονισμού του εν λόγω τομέα που να δικαιολογεί χρηματοδοτική συνδρομή της Κοινότητας, εκτός από εκείνη που ήδη χορηγήθηκε μεταξύ του 1978 και του 1984 για την εφαρμογή του πρώτου σχετικού προγράμματος·
ότι, εξάλλου, ο στόχος της παραγωγής που θέτει το πρόγραμμα δεν είναι σύμφωνος με τους στόχους που επιδιώκει η κοινοτική γεωργική πολιτική στον τομέα της γαλακτοκομικής παραγωγής·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Διαρθρώσεων της Γεωργίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δεν εγκρίνεται το πρόγραμμα σχετικά με τη βελτίωση των συνθηκών μεταποίησης και εμπορίας γαλακτοκομικών προϊόντων που ανακοίνωσε η δανική κυβέρνηση στις 6 Φεβρουαρίου 1985 σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 9 Απριλίου 1986.

Labels: 18
17